Tomoya Hosoda

japoniar politikari eta giza eskubideen aldeko ekintzailea da. Bere genero-identitateari buruz irekita egonez kargu politikorako hautatua izan den munduko lehen gizon transa da.

Bizitza 
Saitama prefekturako Hannō hirian jaio eta prefektura bereko Iruma hirian hazi zen. Jaiotzez Mika izena jarri zioten. Unibertsitatean ikasten hasi ondoren, amari aitortu zion gizon transgeneroa zela.

Ikasturteetan, LGBT sentsibilizazio jardueretan parte hartu zuen. 

2015ean, 23 urte zituela, sexua berresleitzeko ebakuntza egin zioten (beste iturri batzuen arabera, ebaketa 2014an egin zioten eta urte berean izena aldatu zuen).

Teikyo Unibertsitatean graduatu ondoren, teknologo mediko gisa lan egin zuen Shizuokako ospitale batean hautatua izan aurretik.

25 urte zituela, Iruma hiriko udal zinegotzi bihurtu zen.

LGBTI+ pertsonen (batez ere adingabeen), pertsona desgaituen eta adineko pertsonen eskubideen alde borrokatzen du.

2020ko ekainean, One Young World irabazteko asmorik gabeko erakunde britainiarrak One Young World Politician of the Year sarirako izendatu zuen 15 hautagaien artean.

2021eko udal hauteskundeetarako hautagai independente gisa aurkeztu zen eta bigarren aldiz hautatu zuten.

2023an Saitama Prefeturako Batzar Nagusirako hauteskundeetarako hautagai independente gisa aurkeztu zen, baina ez zen hautatua izan.

Erreferentziak

Kanpo estekak 

Gizon transgenero eta transexualak
Japoniako politikariak
Japoniako aktibistak
LGBT politikariak
LGBT ekintzaileak
Pertsona desgaituen eskubideen aldeko ekintzaileak